### Beslutninger

Fremsendes til Teknisk Udvalg til behandling i henhold til beslutning i byrådets møde den 6. marts 2024.

###

BESLUTNINGSFORSLAG FRA S

I 2018 blev det besluttet af [adresse], at man ville øge sit fokus på navngivningen af gader og veje. Den oprindelige, direkte anledning var den manglende kønsmæssige skævhed i opkaldet af gader og veje efter kvinder. Men det blev udvidet til et ønske om generelt større kvalitet, åbenhed og demokratisering i navngivningen.

Navngivning af veje er en vigtig del af en bys identitet. Det er en identitetsmarkør. Det var vigtigt for os dengang at understrege, og det er det bestemt stadig.

Byrådet besluttede tillige i 2018, at Teknisk Udvalg skulle være rådgivende ia vejnavneworkshops 1-2 gange årligt. Dette ændredes maj 2019 til rådgivning kun en gang årligt.

Socialdemokratiet har efterfølgende stillet to forespørgsler (31.08.2022 og 15.08.2023). Svarene herpå samt debat om vejnavngivning af konkrete mennesker i [adresse] er årsag til, at vi ønsker at arbejde grundigere med dette med henblik på at kvalificere 2018-beslutningen for på den måde at styrke det videre arbejde i vejnavneudvalget.

Konkret foreslås derfor:

- Der foretages en egentlig evaluering af arbejdet med vejnavngivning efter 2018-beslutningen om et rådgivende vejnavneudvalg. Herunder antallet af møder, kort beskrivelse af mødernes indhold samt inddragelse af borgere, eksperter m.v.

- Der udarbejdes en oversigt over, hvordan man navngiver veje m.m. i landets fem største byer.

- Der udarbejdes liste over, hvad navngivningen kan omfatte. Indtil nu har det været gader og veje, som er omfattet af beslutningen. Det kan vise sig nødvendigt med en tydeligere udformning (torve, pladser, stier m.m.)

- Der udarbejdes oversigt over, hvilke organisationer/instanser, man kunne give fast plads i et kommende vejnavnenavn med henblik på at højne viden. Vi tænker her bl.a. på stadsarkivet, Foreningen for Bykultur samt de lokale kulturmiljøråd.

På vegne af Socialdemokratiet i [adresse]

- Freja Friis, næstformand af Kulturudvalget

- Timmy Thygesen, medlem af Teknisk Udvalg

- Casper Mathiasen, medlem af Teknisk Udvalg.

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra S om navngivning af veje

### Resume

Indstillingen besvarer forslag fra Socialdemokratiet om navngivning af veje. Forslaget fremsætter ønske om en evaluering og uddybning af den nuværende praksis samt mulige ændringer.

Venstre og Radikale Venstre har rejst et ændringsforslag om at den nuværende ordning fastholdes, og at Stadsarkivet, Foreningen for Bykultur og de lokale kulturmiljøråd inviteres med til de møder hvor vejnavne diskuteres i Teknisk Udvalg.

### Beslutningspunkter

Det indstilles:

At 1) orientering og svar på spørgsmål om nuværende praksis for vejnavngivning tages til efterretning.

At 2) ændringsforslaget fra Venstre og Radikale Venstre tiltrædes.

### Sagsforløb

Udvalg: [adresse]

Dato: 22-11-2023

Xenia Holm:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 22. november 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 20-02-2024

Xenia Holm: 9

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Teknik og Miljøs indstilling af 5. februar 2024.

Zehnia Frederiksen, Freja Friis og Alf Jacobsen tog forbehold.